CELEX: 62010CN0370
Language: mt
Date: 2010-07-23 00:00:00
Title: Kawża C-370/10: Appell ippreżentat fit- 23 ta’ Lulju 2010 minn Ravensburger AG kontra s-sentenza tal-Qorti Ġenerali (It-Tmien Awla) tad- 19 ta’ Mejju 2010 fil-Kawża T-243/08 — Ravensburger AG vs Uffiċċju għall-Armonizzazzjoni fis-Suq Intern (Trade marks u Disinni), Educa Borras S.A.

25.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 260/11
            
         Appell ippreżentat fit-23 ta’ Lulju 2010 minn Ravensburger AG kontra s-sentenza tal-Qorti Ġenerali (It-Tmien Awla) tad-19 ta’ Mejju 2010 fil-Kawża T-243/08 — Ravensburger AG vs Uffiċċju għall-Armonizzazzjoni fis-Suq Intern (Trade marks u Disinni), Educa Borras S.A.
   (Kawża C-370/10)
   ()
   2010/C 260/14
   Lingwa tal-kawża: l-Ingliż
   
      Partijiet
   
   
      Appellanti: Ravensburger AG (rappreżentanti: H. Harte-Bavendamm, M. Goldmann, avukati)
   
      Appellati: L-Uffiċċju għall-Armonizzazzjoni fis-Suq Intern (Trade marks u Disinni), Educa Borras S.A.
   
      Talbiet tal-appellanti
   
   
               —
            
            
               tilqa’ l-appell mis-sentenza tal-Qorti Ġenerali tad-19 ta’ Mejju 2010 (Kawża T-243/08);
            
         
               —
            
            
               tirrevoka s-sentenza tal-Qorti Ġenerali;
            
         
               —
            
            
               tannulla d-deċiżjoni tat-Tieni Bord tal-Appell tal-UASI tat-8 ta’ April 2008 (Każ R 597/2007-2);
            
         
               —
            
            
               jekk ikun meħtieġ, tirrinvija l-każ quddiem l-UASI għal eżami mill-ġdid;
            
         
               —
            
            
               tikkundanna lill-intervenjenti u lill-UASI għall-ispejjeż sostnuti mill-appellanti fir-rigward ta’ dan l-appell.
            
         
      Aggravji u argumenti prinċipali
   
   Il-Qorti Ġenerali wettqet żball ta’ liġi meta kkonstatat li ma kienx meħtieġ li tieħu inkunsiderazzjoni r-reputazzjoni tat-trade marks preċedenti għall-finijiet tal-konstatazzjoni li l-kundizzjonijiet meħtieġa għall-applikazzjoni tal-Artikolu 8(1)(b) u tal-Artikolu 8(5) tar-Regolament dwar it-trade mark Komunitarja (1) ma kinux sodisfatti.
   Il-Qorti Ġenerali kisret is-sistema tal-Artikolu 8 tar-Regolament dwar it-trade mark Komunitarja meta wettqet evalwazzjoni fattwali waħda dwar ix-xebh b’implikazzjonijiet kemm taħt l-Artikolu 8(1)(b) u kif ukoll taħt l-Artikolu 8(5) tar-Regolament dwar it-trade mark Komunitarja, u dan minkejja li dawn iż-żewġ dispożizzjonijiet jipprovdu għal testijiet distinti.
   Il-Qorti Ġenerali wettqet żball ta’ liġi u kisret l-Artikolu 76 tar-Regolament dwar it-trade mark Komunitarja billi naqset milli toġġezzjona għall-konklużjoni tat-Tieni Bord tal-Appell li ċ-ċirkustanzi tas-suq fir-rigward tal-użu ta’ trade marks li jidentifikaw impriża, min-naħa, u trade marks għal prodotti speċifiċi, fuq in-naħa l-oħra, kienu irrilevanti.
   Il-Qorti Ġenerali kisret l-Artikolu 77 tar-Regolament dwar it-trade mark Komunitarja billi naqset milli toġġezzjona għall-użu manifestament żbaljat li l-Bord tal-Appell għamel mid-disrkezzjoni tiegħu li jorganizza seduta għal smigħ.
   
      (1)  Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1).